இப்படியெல்லாம் பேசினால் நமது கண்டிஷனை சந்தேகிப்பார்கள். இப்படிப்பட்ட தத்துவ விவாதங்கள் கறிக்கு உதவாது என்பதே நடைமுறை (சில தத்துவ பேராசிரியர்களை விட்டுவிடுவோம்). ஆனால் நடைமுறையில் தத்துவத்தைப் பற்றிக்கொள்ளாமல் வாழ்க்கையே கிடையாது. ஆனால் சதா சர்வ காலமும் தத்துவத்தையும், கறிக்கு உதாவாத விஷயங்களையும் பேசிக்கொண்டிருக்க முடியாது. நம்மில் பலர் காசுக்காக ஒரு வேலையும், நமது ஈகோவை சாந்தப்படுத்த ரெண்டாவது வேலையும் செய்கிறோம். பெரும்பாலும், நாம் ஆர்வமிகுதியில் செய்யும் வேலை நமது அகத்தை நமக்குக் காட்டிவிடும் வல்லமை கொண்டது. அதனாலேயே நாம் அதன்பால் ஈர்க்கப்படுகிறோம், அதே சமயம் விலகவும் செய்கிறோம்.